મોચીરાઇ અનામત જંગલ વિસ્તાર હેકટર ૧૩૯.૮૨ ની હદમાં આ મોચીરાઇ રખાલમાં આ તળાવ આવેલું છે. રાજાશાહી વખતમાં મોચી લોકો હમીરસર તળાવમાં ચામડું ધોતા તેથી પાણી દૂષિત થતું આ પાણી દૂષિત ન થાય તે માટે લોકોએ રાજાને અરજ કરી આ અરજ ઉપર મોચી લોકોને આ રખાલમાં તળાવ બનાવવાની મંજૂરી આપાઇ. તેથી આ તળાવનું નામ મોચીરાઇ તળાવ પડયું. શ્રી કૃષ્ણ આનંદજી મહારાજે આ સ્થળે પોતાનો આશ્રમ સ્થાપતા મોચી લોકો સ્થળાંતર કરી ગયા. આ તળાવનો વિસ્તાર લગભગ ૫ એકર જેટલો છે અને ઉંડાઇ ૧૦ ફૂટ જેટલી છે. તળાવને કિનારે મહાદેવજીનું મંદિર આવેલું છે. તળાવમાં એક કુવો પણ આવેલો છે. તેમજ ત્રણે બાજુ પાકી દિવાલનું બાંધકામ છે.